|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ,  ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ ΔΙΕΥΘΥΝΣΗ  Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ ΠΡΩΤ/ΘΜΙΑΣ ΕΚΠ/ΣΗΣ  ΑΝΑΤΟΛΙΚΗΣ ΘΕΣΣΑΛΟΝΙΚΗΣ  ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ ΠΡΩΤ/ΘΜΙΑΣ ΕΚΠ/ΣΗΣ  ΑΝΑΤΟΛΙΚΗΣ ΘΕΣΣΑΛΟΝΙΚΗΣ | | Θεσσαλονίκη, 06.05.2019Αρ. Πρωτ.: 14164 |
| **ΠΡΟΣ:**  Εκπαιδευτικούς Γενικής Αγωγής της   Δ/νσης Π.Ε. Α΄ Θεσ/νίκης (Δια των Διευθυ-  ντών/ντριών και Προϊσταμένων Σχολικών   Μονάδων)  **ΚΟΙΝ.:** 1. Όλες τις Διευθύνσεις της χώρας  2. Εσωτερική διανομή  3. Αρχείο |
|  |  |
| Ταχ. Δ/νση: | Κατσιμίδη & Μήλου 33 T.K. 546 38, Θεσσαλονίκη |
| Πληροφορίες: | Αργυρή Γιάντσιου Βίκυ Κελγιάνογλου |
| Τηλέφωνο: | 2310 - 954150 |
| Φαξ: | 2310 - 915042 |
| Ηλεκτρ. Ταχυδρ: | [mail@dipe-a.thess.sch.gr](mailto:mail@dipe-a.thess.sch.gr) |

**ΘΕΜΑ: «Ανάρτηση οργανικών κενών και πρόσκληση εκπαιδευτικών Γενικής Αγωγής της Διεύθυνσης Π.Ε. Α΄ Θεσσαλονίκης για υποβολή δηλώσεων προτίμησης για οριστική τοποθέτηση/βελτίωση θέσης»**

Το Π.Υ.Σ.Π.Ε. Ανατολικής Θεσσαλονίκης σε συνέχεια της αριθμ. 13/23-4-2019 Πράξης του,

**Κ Α Λ Ε Ι**

τους Εκπαιδευτικούς Γενικής Αγωγής της Διεύθυνσης Π.Ε. Α΄ Θεσσαλονίκης

* που έχουν υποβάλει αίτηση μετάθεσης (βελτίωση θέσης)
* που έχουν υποβάλει δήλωση για οριστική τοποθέτηση
* που μετατέθηκαν από άλλες περιοχές στη Διεύθυνση Π.Ε. Α΄ Θεσσαλονίκης

να δηλώσουν μέχρι 20 σχολικές μονάδες, όπου επιθυμούν να μετατεθούν/τοποθετηθούν οριστικά μέσω του Online Συστήματος Διαχείρισης Μητρώου Εκπαιδευτικών και Υποβολής Αιτήσεων Μεταθέσεων (<https://teachers.minedu.gov.gr>).

Μεταξύ των είκοσι σχολικών μονάδων, οι εκπαιδευτικοί δύνανται να δηλώσουν σχολικές μονάδες των συνημμένων πινάκων με μηδέν οργανικά κενά, καθώς ενδέχεται κατά τη διαδικασία των τοποθετήσεων να προκύψει οργανικό κενό από τους αιτουμένους μετάθεση εντός (βελτίωση θέσης) εκπαιδευτικούς.

Η δήλωση προτίμησης σχολικών μονάδων για οριστική τοποθέτηση / βελτίωση θέσης θα γίνει αποκλειστικά μέσω του Online Συστήματος Διαχείρισης Μητρώου Εκπαιδευτικών και Υποβολής Αιτήσεων Μεταθέσεων (<https://teachers.minedu.gov.gr>) από **σήμερα Δευτέρα 06-05-2019 έως και τη Δευτέρα 13-05-2019 και ώρα 15:00.**

Η παραπάνω προθεσμία είναι **αποκλειστική**. Εκπρόθεσμες δηλώσεις ή ενστάσεις σχετικές με συμπλήρωση προτιμήσεων δε θα γίνονται δεκτές.

Με ευθύνη των Διευθυντών/ντριών σχολικών μονάδων και των Προϊσταμένων Νηπιαγωγείων παρακαλούνται **να λάβουν γνώση ενυπόγραφα** όλοι οι υπηρετούντες εκπαιδευτικοί στη μονάδα τους, καθώς και οι εκπαιδευτικοί που απουσιάζουν για οποιονδήποτε λόγο.

**Υπενθυμίζουμε:**

* Οι αιτήσεις για αμοιβαία μετάθεση από σχολείο σε σχολείο της Διεύθυνσης Π.Ε. Α΄ Θεσσαλονίκης (εντός Π.Υ.Σ.Π.Ε.), σύμφωνα με την παρ. 3 του αρ. 10 του Π.Δ. 50/96, θα υποβληθούν εντός δεκαπέντε ημερών από την οριστική ανακοίνωση των μεταθέσεων.
* Η διαδικασία των αποσπάσεων εντός Π.Υ.Σ.Π.Ε. θα ξεκινήσει μετά την ολοκλήρωση της διαδικασίας τοποθετήσεων – μεταθέσεων εντός Π.Υ.Σ.Π.Ε.

Παρακαλείσθε να ενημερώνεστε για όλες τις εξελίξεις από την ιστοσελίδα της Διεύθυνσης <http://dipe-a.thess.sch.gr/dipea/index.php>.

Επισυνάπτονται:

* Πίνακας κενών οργανικών θέσεων σχολικών μονάδων Γενικής Αγωγής
* Επικαιροποιημένοι πίνακες μορίων μετάθεσης των ενδιαφερόμενων εκπαιδευτικών (μετά την προσθήκη των νέων από μετάθεση εκπαιδευτικών και κατόπιν εξέτασης από το Συμβούλιο των ειδικών κατηγοριών)
* Οδηγίες για την υποβολή των δηλώσεων στην ηλεκτρονική πλατφόρμα.

**Η Διευθύντρια Π.Ε.**

**Ανατολικής Θεσσαλονίκης**

**Ζαχαρούλα Ασημακοπούλου**